Robin Williams
Robin McLaurin Williams (talaffuzi: Robin MakLorin Uilyams; 21-iyul, 1951 – 11-avgust, 2014) amerikalik stendap qiziqchi va aktyor boʻlgan. Omma eʼtiboriga Mork & Mindy (1978–1982) teleserialida Mork rolini oʻynab tushgan Williams muvaffaqiyatli karyerasini sahna komediyasi va toʻliq metrajli filmlarda davom ettirdi. Uning aktyorlik ijodiga The World According to Garp (1982), Good Morning, Vietnam (1987), Dead Poets Society (1989), Awakenings (1990), The Fisher King (1991) va Good Will Hunting (1997) kabi tanqidchilar yaxshi qarshilagan filmlar, shuningdek Popeye (1980), Hook (1991), Aladdin (1992), Mrs. Doubtfire (1993), Jumanji (1995), The Birdcage (1996), Night at the Museum (2006), Happy Feet (2006) va Happy Feet Two (2011) kabi daromadli filmlar kiradi. Eng yaxshi aktyor uchun Akademiya mukofotiga uch marta nomzodi qoʻyilgan Williams Good Will Hunting filmidagi ikkinchi plandagi roli uchun shu mukofotni oldi. Shuningdek u ikki Emmy mukofoti, toʻrt Golden Globe mukofoti, ikki Screen Actors Guild Award va besh Grammy mukofoti olgan. 2014-yil 11-avgustida Williams Paradise Cay, Kaliforniya uyida vafot etdi. Oʻlim sababi sifatida asfiksiya taxmin etildi.